Visagino technologijos ir verslo profesinio mokymo centras

**Visagino technologijos ir verslo profesinio mokymo centras**, arba **Visagino TVPMC** – profesinio mokymo įstaiga, esanti Visagine, Festivalio g. 7. Teikia pirminį ir tęstinį profesinį mokymą dėstomosiomis lietuvių ir rusų kalbomis. Valstybės biudžetinė įstaiga, pavaldi Lietuvos Respublikos švietimo ir mokslo ministerijai, įstaigos kodas: 190977915. 

## Istorija

Visagino TVPMC yra  įsteigtas 1989 m. kaip Sniečkaus profesinė technikos mokykla, skirta rengti kvalifikuotus specialistus. 1991 m. mokyklos pavadinimas pakeistas į Visagino politechnikos mokyklą, 2003 m. – į Visagino technologijos ir verslo profesinio
mokymo centrą. 2004 m. centre akredituota vidurinio ugdymo  programa. 

Nuo 2008 m. Ignalinos Č. Kudabos pagrindinės mokyklos patalpose veikia Visagino technologijos ir verslo profesinio mokymo centro Ignalinos skyrius (Mokyklos g. 2, Ignalina).

2013  m. centre įdiegta kokybės vadybos sistema, atitinkanti ISO 9001 standarto reikalavimus. Nuo 2014 m. centre pradėjo veikti Energetikos sektorinio praktinio mokymo centras, pradėti ruošti specialistai ne tik pagal pirminio, bet ir pagal tęstinio profesinio mokymo, neformalaus švietimo, perkvalifikavimo ir kvalifikacijos kėlimo programas. Pagal  šias programas  mokėsi 667  mokiniai: gimnazijos skyriaus 1–4 klasėse ir trečiame kurse – 399, turinčių bazinį vidurinį išsilavinimą – 268. Iš jų 497 atvykę iš Visagino miesto mokyklų ir 170 iš regiono. Lietuvių kalba mokėsi 564, rusų kalba – 103 mokiniai.

Profesinio mokymo centre 2016-2017 m. mokėsi 598 mokiniai, dirbo 99 darbuotojai (iš jų 43 mokytojai).

## Profesinis rengimas
### Pirminis profesinis mokymas
Pagal pirminio profesinio mokymo programas priimami mokiniai su viduriniu išsilavinimu arba siekiantys įgyti kvalifikaciją, mokytis pagal vienerių arba dvejų metų profesinio mokymo programas. Profesijos: 
* apskaitininkas ir kasininkas, 
* elektromechanikas, 
* socialinio darbuotojo padėjėjas
* elektroninės leidybos maketuotojas
* automatinių sistemų eksploatavimo mechatronikas
* virėjas
* apdailininkas (statybininkas)
* suvirintojas
* slaugytojo padėjėjas
* šaltkalvis

### Tęstinis profesinis mokymas
Profesinio mokymo centre vykdoma 40 tęstinio profesinio mokymo programų:

* apdailininkas
* dažytojas
* medienos apdirbimo staklininkas
* padavėjas
* plytelių klojėjas
* suvirintojas elektra
* administracijos darbuotojas
* baldžius
* betonuotojas
* dailidė
* elektros įrenginių įrengimo ir eksploatavimo elektromonteris
* individualių lengvų drabužių siuvėjas-sukirpėjas
* jėgos ir apšvietimo tinklų elektrikas
* kompiuterio vartotojas
* lengvų drabužių siuvėjas
* metalų suvirintojas bei pjaustytojas elektra ir dujomis
* mūrininkas
* sekretorius
* siuvėjas-operatorius
* siuvinėtojas
* stalius
* tinkuotojas
* virėjas
* pardavėjas
* automatinių sistemų eksploatavimo mechatronikos specialistas
* dažytojo padėjėjas
* plytelių klojėjo padėjėjas
* gipskartonio montuotojas
* medienos apdirbėjas
* medienos dirbinių paruošėjas apdailai
* pagalbinis virtuvės darbuotojas
* pardavėjas
* pastatų apšiltintojas
* pastatų renovatorius
* staliaus padėjėjas
* tinkuotojo padėjėjas
* prekybinės salės darbuotojas
* viešbučio ekonomas
* viešbučio kambarinė
* virėjas

	
### Neformalus mokymas
Neformalaus mokymo kursų programos:

* Trimačio modeliavimo AutoCAD pradmenys
* Dvimačio modeliavimo AutoCAD pradmenys
* Projektavimas programa Autodesk Inventor pradedantiems ir pažengusiems
* Vektorinė grafika CorelDRAW
* Internetinių tinklapių kūrimo pradmenys
* Skaitmeninis vaizdų apdorojimas
* Kompiuterinis raštingumas pradedantiems ir pažengusiems
* Valdiklių programavimas (pagrindai ir automatizuotos gamybos sistemose)
* Hidraulinės sistemos
* Elektropneumatinės sistemos
* Jutikliai automatinėse sistemose
* Elektrinės saugos priemonės
* Pneumatinės automatikos sistemos
* Paviršių dažymas
* Juosmeninių drabužių siuvimas
   
 
## Direktoriai
* Vytautas Petkūnas

## Šaltiniai

## Nuorodos
* Sąrašas:Lietuvos profesinio mokymo įstaigos
* Visagino TVPMC oficiali svetainė
* ''Facebook'' profilis
* Informacija apie Visagino TVPMC (''aikos.smm.lt'')